HWR ເຕືອນວ່າ ການຈຳກັດ ການເດີນທາງ ໃນຢູເຄຣນ ຂັດຂວາງ ການຮັກສາ ສຸຂະພາບ
ກຸ່ມ Human Rights Watch ​ເຕືອນ​ວ່າ ການ​​ຈຳກັດຮັດແຄບ ໃນການເດີ​ນທາງ​ ຂອງລັດຖະບານຢູ​ເຄຣນ ເປັນອຸບປະສັກ ຕໍ່ການຮັກສາສຸຂະພາບ.
ກຸ່ມປົກປ້ອງສິດທິມະນຸດ Human Rights Watch ຫຼື HRW ທີ່ມີຫ້ອງການ ຢູ່ສະຫະລັດ ກ່າວວ່າ ການຈຳກັດຮັດແຄບໃນ ການເດີນທາງໄປມາຂອງລັດຖະບານ ຢູເຄຣນໄດ້ກໍ່ໃຫ້ເກີດມີ ການຊັກຊ້າຢ່າງຮ້າຍແຮງໃນການຈັດສົ່ງຢາປົວພະຍາດຢູ່ໃນ ເຂດ ທີ່ຄວບຄຸມໂດຍພວກກະບົດ ທາງພາກຕາເວັນອອກປະ ເທດ ກຸ່ມດັ່ງກ່າວ ໄດ້ອອກຖະແຫລງການໃນວັນສຸກມື້ນີ້ວ່າ ໂດຍກ່າວ ວ່າ ຕົນໄດ້ອີງການກ່າວອ້າງຂອງຕົນ ຈາກການສຳພາດທາງໂທ ລະສັບ ແລະສຳພາດໂຕຈິງ ເປັນເວລາ 10 ມື້ ກັບພະນັກງານ ການແພດ ແລະພວກຄົນເຈັບໃນພາກຕາເວັນອອກຂອງຢູເຄຣນ ກຸ່ມ HRW ກ່າວວ່າ ການຈຳກັດໃນການເດີນທາງ ໄດ້ເປັນອຸບປະສັກຂັດຂວາງ ຕໍ່ການ ເຂົ້າໄປເຖິງປະຊາຊົນຢູເຄຣນ ຢູ່ພາກຕາເວັນອອກຂອງປະເທດ ທີ່ຕ້ອງການເດີນທາງ ໄປຫາເຂດຄວບຄຸມາຂອງລັດຖະບານ ເພື່ອຊົມໃຊ້ການບໍລິການ ດ້ານການແພດທີ່ໄດ້ ຮັບທຶນຈາກລັດຖະບານ ກຸ່ມດັ່ງກ່າວເວົ້າວ່າ ພວກຄົນເຈັບ ທີ່ກຳລັງໄດ້ຮັບການປິ່ນປົວ ກ່ຽວກັບການຕິດເຊື້ອ HIV ເປັນໂຣກປອດແຫ້ງ ແລະຕິດຢາເສບຕິດນັ້ນ ແມ່ນໄດ້ຮັບຜົນ ກະທົບຈາກການຈຳກັດດັ່ງກ່າວເປັນ ການສະເພາະ ກຸ່ມດັ່ງກ່າວເວົ້າຕື່ມວ່າ ການຈຳກັດນີ້ຍັງໄດ້ເຮັດໃຫ້ມີການຊັກຊ້າ ໃນການສົ່ງຢາປົວ ພະຍາດ ຈຶ່ງພາໃຫ້ມີການຂາດແຄນຢູ່ຕາມສະຖານທີ່ການແພດຕ່າງໆ ນອກນັ້ນ ໃນວັນສຸກມື້ນີ້ ອົງການເອພີ ອ້າງຄຳເວົ້າລັດຖະມົນຕີ ຕ່າງປະເທດ ຢູເຄຣນ ທ່ານ Yevhen Perebiynis ທີ່ກ່າວວ່າ ຢູເຄຣນ ໄດ້ຍືນຄຳຮ້ອງຂໍຢ່າງເປັນທາງການ ຕໍ່ສະຫະປະຊາຊາດ ໃຫ້ສົ່ງໜ່ວຍປະຕິບັດງານຮັກສາສັນ ຕິພາບ ໄປຍັງພາກຕາເວັນ ອອກຂອງຢູເຄຣນ ພວກກະບົດແບ່ງແຍກດິນແດນນິຍົມຣັດເຊຍ ໄດ້ເລີ້ມກໍ່ກະບົດດ້ວຍກຳລັງອາວຸດ ຢູ່ພາກ ຕາເວັນອອກຂອງຢູເຄຣນ ໃນເດືອນເມສາ ປີກາຍນີ້ ນັບແຕ່ນັ້ນມາ ຫລາຍພັນຄົນໄດ້ ເສຍຊີວິດຍ້ອນຄວາມຮຸນແຮງດັ່ງກ່າວ